b'\n_START_ARTICLE_\nIndustriens Pension\n_START_SECTION_\nEjerskab\n_START_PARAGRAPH_\nIndustriens Pension er et 100% ejet datterselskab af Industripension Holding A/S, som er ejet af fagforbundene i CO-industri (65\xc2\xa0%) og af DI - Dansk Industri (35\xc2\xa0%)._NEWLINE_Fagforbundene i CO-industri er Fagligt F\xc3\xa6lles Forbund (3F), Dansk Metal, HK/Privat, Teknisk Landsforbund, Dansk El-forbund, Blik- og R\xc3\xb8rarbejderforbundet, Dansk Jernbaneforbund, Serviceforbundet og Malerforbundet i Danmark._NEWLINE_Ejerskabet har frasagt sig udbyttebetaling, s\xc3\xa5 hele overskuddet g\xc3\xa5r til medlemmerne.\n_START_SECTION_\nPensionsordningen\n_START_PARAGRAPH_\nPensionsordningen best\xc3\xa5r for de fleste medlemmer af to elementer. Et opsparingselement og et forsikringselement. De m\xc3\xa5nedlige bidrag bliver fordelt mellem betaling for forsikringsydelser og opsparing._NEWLINE_Da aktion\xc3\xa6rerne ikke skal tjene p\xc3\xa5 ordningen, er det bel\xc3\xb8b der opkr\xc3\xa6ves i forsikringsydelser lig med de omkostninger, selskabet har til at afholde forsikringsforpligtelser.\n_START_SECTION_\n\xc3\x98konomi\n_START_PARAGRAPH_\nIndustriens Pension er et af de st\xc3\xb8rste overenskomstbaserede arbejdsmarkedspensionsselskaber i Danmark._NEWLINE_Set over de seneste 10 \xc3\xa5r (2009-2018) har det gennemsnitlige afkast efter omkostninger udgjort 8,9\xc2\xa0% p.a._NEWLINE_Administrationsomkostninger pr. medlem udg\xc3\xb8r 264,00 kr. p.a. (2019).\n_START_SECTION_\nAktiver\n_START_PARAGRAPH_\nNettoeksponeringen af investeringsaktiverne udgjorde 165 mia. kr. ultimo 2018 og 180 mia. kr. efter f\xc3\xb8rste halv\xc3\xa5r 2019. Aktivernes udvikling gennem \xc3\xa5rene skyldes dels de l\xc3\xb8bende investeringsafkast, dels indbetalingerne til pensionsordningen. Pensionsbidraget er steget fra 0,9\xc2\xa0% i 1993 til nu 12,0\xc2\xa0%.'